ශ්‍රී ලංකා යුද හමුදාවේ සිටි දක්ෂතම ස්නයිෆර් වෙඩික්කරුවකු ලෙස හැඳින්වෙන ඉතා දුර ඉලක්ක ලබා ගැනීම අතරින් ඉදිරියෙන්ම සිටි රණවිරු රංජිත් ප්‍රේමසිරි හෙවත් "නීරෝ"  නමින් උදාගම්මානයක්ම ඉදිකිරීමට රජය තීරණය කර තිබෙනවා.එක්තරා අවස්ථාවක ඉදිරි ආරක්ෂක වළල්ල දෙසට වේගයෙන් පැමිණෙමින් මරාගෙන මැරෙන ප්‍රහාරයක් එල්ල කිරීමට සුදානම් වූ කළු කොටි සාමාජිකයන් දෙදෙනෙක් සිටි ට්‍රැක්ටරයකට "නීරෝ" ඈතදීම ස්නයිපර් ප්‍රහාර එල්ල කර එම උත්සාහය ව්‍යර්ථ කර දැමීම ඔහුගේ ඉහළම දක්ෂතාවක්වන අතර ඇති සාර්ථක මෙම ප්‍රහාරයත් සමඟ "නීරෝ" යුද පිටියෙන් එළියේ ජනතාව අතර ජනප්‍රිය ස්නයිපර් සෙබළෙක් බවට පත් වුණා.කිලිනොච්චි පරන්තන් හා පූනරින් ක්‍රියාන්විතවලදීත් පාබල හමුදාවට අනගි සහයක් ලබා දුන් "නීරෝ" කොටි ත්‍රස්තවාදීන්ගේ ස්නයිපර්වරුන්ව විනාශ කළා.තවත් විටක පුදුකුඩුඉරිප්පුව මුදා ගැනීමේ සටනේදී ගසක් උඩ සිට අවට ප්‍රදේශ නිරීක්ෂණය කරන නීරෝට දිස්වෙන්නේ බැකෝ යන්ත්‍ර දෙකක් මගින් පස් බැම්මක් ඉදිකරමින් සිටින කොටි සාමාජිකයන් පිරිසක්.